Η **Δρ. Αθηνά Λαζακίδου** είναι Αναπληρώτρια Καθηγήτρια στο Τμήμα Οικονομικών Επιστημών του Πανεπιστημίου Πελοποννήσου. Αποφοίτησε το 1996 από το Τμήμα Πληροφορικής του Οικονομικού Πανεπιστημίου Αθηνών. Στο διάστημα 1997-2000 εκπόνησε τη Διδακτορική της Διατριβή με άριστα ως NaFοeG Υπότροφος στο Free University of Berlin στη Γερμανία.

Διαθέτει σημαντική ακαδημαϊκή και ερευνητική εμπειρία στον Σχεδιασμό και την Ανάπτυξη Βάσεων Δεδομένων και Καινοτόμων Συστημάτων, Εφαρμογές Ηλεκτρονικής Διακυβέρνησης και Ηλεκτρονικές Υπηρεσίες, Πληροφοριακά Συστήματα Διοίκησης, Εφαρμογές Γεωγραφικών Πληροφοριακών Συστημάτων.

Έχει 20ετή διδακτική εμπειρία σε προπτυχιακό και μεταπτυχιακό επίπεδο καθώς στο παρελθόν έχει εργαστεί στο Πανεπιστήμιο Κύπρου, στο Πανεπιστήμιο Λευκωσίας, στη Σχολή Ναυτικών Δοκίμων, στη Στρατιωτική Σχολή Ευελπίδων, στο Εθνικό και Καποδιστριακό Πανεπιστήμιο Αθηνών, στο Πανεπιστήμιο Πειραιώς, στο Ανοικτό Πανεπιστήμιο Κύπρου και στο Ελληνικό Ανοικτό Πανεπιστήμιο.

Έχει επίσης διοικητική εμπειρία, καθώς είναι διευθύντρια του DigiTHEA Lab του Τμήματος Οικονομικών Επιστημών του Πανεπιστημίου Πελοποννήσου από το 2016 έως σήμερα. Έχει εργαστεί επίσης ως Ειδική Εμπειρογνώμονας στην Ευρωπαϊκή Ένωση και ανεξάρτητη αξιολογήτρια στην Κοινωνία της Πληροφορίας Α.Ε., στην Ηλεκτρονική Διακυβέρνηση Κοινωνικής Ασφάλισης Α.Ε. (ΗΔΙΚΑ Α.Ε.), στο ΙΚΑ-ΕΤΑΜ, στην Αναπτυξιακή Εταιρεία Πληροφόρηση-Επιμόρφωση-Τοπική Ανάπτυξη Α.Ε. (ΠΕΤΑ Α.Ε.), στο Ίδρυμα Κρατικών Υποτροφιών (ΙΚΥ), στο Eλληνικό Ίδρυμα Έρευνας και Καινοτομίας (ΕΛ.ΙΔ.Ε.Κ.), καθώς και στο Ίδρυμα Προώθησης Έρευνας (ΙΠΕ) της Κυπριακής Δημοκρατίας για αξιολογήσεις ερευνητικών προτάσεων και μεγάλων έργων. Από τον Ιούλιο 2020 έχει διοριστεί ως Μη Εκτελεστικό Μέλος στο Διοικητικό Συμβούλιο της Α.Ε.ΔΙ.Κ. Α.Ε.